cyanic-selkie/wikianc huggingface dataset:
Lietuvos akrobatinio skraidymo federacija
Priešistorė
1966 m. Vilniuje surengtos pirmosios pokario Lietuvos pirmenybės pagal akrobatinio skraidymo programą. Nugalėtoju tapo Jonas Kavaliauskas, o nuo 1968 m. Lietuvos atstovai pradėjo dalyvauti SSRS varžybose.
Nuo 1969 m. vyksta akrobatinio skraidymo varžybos S. Dariaus ir S. Girėno prizui laimėti.
1979 m. SSRS akrobatinio skraidymo čempionate absoliučiu nugalėtoju pripažintas Stepas Artiškevičius. 1981 m. SSRS absoliučiu čempionu tapo Rolandas Paksas. 1985 m. Lietuvos komanda (Leonas Jonys, Vytautas Lapėnas, Algis Jurgelevičius, Palmyra Girskutė, Onutė Motiejūnaitė) tapo SSRS čempionato nugalėtoja bei Vytautas Lapėnas tapo absoliučiu čempionu.
Nepriklausomybė
1992 m. Lietuvos aeroklubas atstatė narystę Tarptautinėje aeronautikos federacijoje (FAI). 1994 m. pirmą kartą Pasaulio akrobatinio skraidymo čempionate dalyvavo nepriklausomos Lietuvos rinktinė (Jurgis Kairys, Algimantas Jurgelevičius, Onutė Motiejūnaitė).
2007 m. Vilniuje surengta FAI Akrobatinio skraidymo sporto komisijos (CIVA) konferencija, kurioje dalyvavo FAI prezidentas Pierre Portman ir FAI generalinis sekretorius Max Bishop.
Vilmantas Dilys
Vilmantas Dilys (g. 1987 m. spalio 6 d. Utenoje) – Lietuvos krepšininkas, šiuo metu niekur nerungtyniaujantis.
Biografija
2004 m. Lietuvos jaunių rinktinės narys. 2008 m. debiutavo LKL Vilniaus „Sakalų“ komandoje. 2017 m. lapkričio pradžioje buvo diskvalifikuotas ketveriems metams už dopingo vartojimą.
Windows 95
Windows 95 – Microsoft kompanijos masinei rinkai skirta grafinė operacinė sistema. Ji buvo išleista 1995 m. rugpjūčio 24 d. Ši versija buvo žymus žingsnis į priekį lyginant su ankstesnėmis Windows versijomis. Operacinės sistemos kūrimo metu ji buvo vadinama kodiniu vardu Chicago.
Windows 95 buvo skirta integruoti Microsoft kompanijos kadaise atskirtus MS-DOS ir Windows produktus. Šiai operacinei sistemai būdingi žymūs tuo metu populiarios Windows 3.1 patobulinimai, iš kurių labiausiai pastebimi buvo grafinė vartotojo sąsaja, kurios pagrindinė koncepcija, formatas ir struktūra yra vis dar naudojama visose vėlesnėse Windows versijose tokiose kaip Windows Vista ir Windows XP. Taip pat buvo atlikta daug pakeitimų susijusių su operacinės aplinkos darbu, įskaitant 255 ženklų palaikymą ilgiems bylų pavadinimams ir apsaugotas režimas daugiaprogramiu režimu vykdomoms 32 bitų programoms. Jeigu ankstesnės Windows versijos buvo „operacinės aplinkos“ reikalaujančios MS-DOS operacinės sistemos (dažniausiai siūlomos atskirai), Windows 95 buvo pripažinta kaip operacinė sistema, kuri pakeitė operacinių sistemų rinkos situaciją. Reklaminei kampanijai buvo naudojama „The Rolling Stones“ daina „Start Me Up“.
Žeimys
Žeimys taip pat gali reikšti:
Reinhard Mohn
Reinhard Mohn (1921 m. birželio 29 d, Gütersloh – 2009 m. spalio 3 d. Steinhagene, Vokietija) – vokiečių verslininkas, leidėjas, „Bertelsmann“ vadovas.
Biografija
Reinhardo Mono tėvas – Heinrich Mohn, senelis – Johannes Mohn, kuriam 1887 Heinrich Bertelsmann perleido Bertelsmann vadovavimą. Monas buvo penktosios Bertelsmanų dinastijos kartos atstovas. 1947 m. perėmė tuo metu vidutinio dydžio bendrovę Bertelsmann, vėliau jo dėka tapusią tarptautiniu žiniasklaidos koncernu.
R. Monas baigė Gütersloh evangeliškąją gimnaziją, atliko privalomąją darbo bei karinę tarnybą (II pasaulinio karo metu). 1943 metais Tunise pateko į amerikiečių nelaisvę. 1946 m. tėvu pageidavimu įgijo įgijo knygų prekybos profesiją (jo tėvas Heinrich Mohn – kelis profesinius mokymus, įgijo knygų prekybos bei spaudėjo profesijas, taip pat volontariatą įvairiuose knygynuose). Nuo 1947 m. Bertelsmann leidyklos vadovas.
R. Monas buvo vedęs; žmona Magdalena, vaikai – Johannes, Susanne ir Christine.
Rinkon de la Vjecha
Rinkon de la Vjecha  – andezitinis kompleksinis ugnikalnis šiaurės vakarų Kosta Rikoje, Gvanakastės provincijoje, 25 km nuo Liberijos, Gvanakastės Kordiljeroje. Aukštis – 1916 m.
Ugnikalnis gūbrio formos, turi keletą vulkaninių angų, išsidėsčiusių šiaurės vakarų–pietryčių linija. Aukščiausia iš tų angų viršūnių yra Santa Marija, bet aktyviausia – Fon Zybachas (1895 m). Greta yra prieš kelis tūkstantmečius susidariusi kaldera. Rinkon de la Vjecha yra vienas iš 6 aktyvių Kosta Rikos ugnikalnių. Pirmasis jo išsiveržimas istoriškai užfiksuotas 1765 m., paskutinis – 2011 m. Išsiveržimai buvo Strombolio tipo. Dabar aktyviojo kraterio anga užpildyta rūgštingu ežeru. Didelis geoterminis aktyvumas – rūksta fumarolės, karštosios versmės.
Ugnikalnis ir jo apylinkės įtrauktos į Rinkon de la Vjechos nacionalinį parką ir yra pasaulio paveldo objektas. Kalno pavadinimas ispaniškai reiškia „senolės kampas“ – pasakojama legenda, kad merginos mylimasis jos tėvo įmestas į kraterį; tada mergina apsigyvenusi kalne ir tapusi burtininke.
Tenorijus
Tenorijus arba Tenorijo Esta  – andezitinis stratovulkanas šiaurės vakarų Kosta Rikoje, Gvanakastės provincijoje, 6 km nuo Kanjaso, Gvanakastės Kordiljeroje. Aukštis – 1916 m. Turi keletą tankiai susispietusių vulkaninių kūgių.
Veikia fumarolės. Jokių patikimų duomenų apie išsiveržimus istoriniais laikais nėra, šlaitai apaugę džiunglėmis. Pateka į Arenalio saugomą teritoriją.
Pernu (upė)
Pernu  – upė vakarinėje Estijoje. Prasideda Pandiverės aukštumoje, į šiaurę nuo Paidės. Teka pelkėtomis ir miškingomis žemumomis į pietvakarius, įteka į Baltijos jūros Pernu įlanką ties Pernu miestu.
Ant upės yra kelios nedidelės hidroelektrinės. Upės žiotyse yra uostas. Prie Pernu upės įsikūrę Tiurio, Sindžio ir Pernu miestai.
Amarenos vyšnia
250px|miniatiūra|dešinėje|Konservuotos Amarenos vyšnios 250px|miniatiūra|dešinėje|Vaisių padažas iš Amarenos vyšnių Amarenos vyšnia – itališka vyšnių veislė ir konservuoti jų vaisiai. Amarenos veislės vyšnios auginamos Italijos Bolonijos ir Modenos provincijose. Jų kaulavaisiai nedideli, rūgštūs, tamsios spalvos. Paprastai konservuojami sirupe ir naudojami puošti šokoladiniams desertams.
Amarenos vyšnių veislę išvedė Gennaro Fabbri, gimęs 1869 m. Bolonijoje (Italija). 1905 m. jis ėmė iš vyšnių gaminti komercinę produkciją, pardavinėta su prekės ženklu Fabri. Fabri kompanija iki šiol tebėra šios šeimos nuosavybė ir gamina įvairius gaminius iš natūralių vyšnių – sirupus, gėrimus, kepinius.
Laterano III susirinkimas
Laterano III susirinkimas – vienuoliktasis Visuotinis Bažnyčios susirinkimas, įvykęs 1179 m. Romoje.
Susirinkimą sušaukė ir jam pirmininkavo popiežius Aleksandras III. Susirinkimas prasidėjo kovo 5 d. Laterano Šv. Jono bazilikoje. Dar du posėdžiai įvyko kovo 9 ir kovo 19 d. Dalyvavo 302 vyskupai, daugiausiai iš Italijos ir Prancūzijos, keli iš Rytų bažnyčių.
Susirinkimo tikslas – panaikinti dėl XII a. antroje pusėje įvykusių antipopiežių išrinkimo atsiradusią Bažnyčios schizmą.
Keep the Faith: The Videos
Videoklipų sarašas
Vaizdo klipai, išleisti albume:
Platusis kaspinuotis
Platusis (žuvinis) kaspinuotis  – parazitinė plokščioji kirmėlė. Galutinis šeimininkas – mėsėdžiai bei žmogus, tarpiniai šeimininkai – irklakojai vėžiagyviai (pvz., ciklopai) ir žuvys.
Kūno sandara
Ilgis 7-16 m. Nareliai trumpi ir platūs. Galvutė pailga, šonuose yra 2 prisisiurbimo vagelės – botrijos. Galvutė su kūnu susijungusi kakleliu. Nesubrendusio narelio sandara panaši į kitų kaspinuočių, bet turi skirtumų. Lytinės kloakos gumburėlis ne narelio šone, o narelio pilvinėje pusėje. Gimda ne šakota, o vingiuota, gimdos vingiai rozetės formos. Subrendusiame narelyje sunykę visi lytiniai organai, išskyrus gimdą. Ji yra pripildyta bręstančių kiaušinėlių.
Vystymosi ciklas
Kaspinuotis vystosi galutiniame šeimininke ir bent 2 tarpiniuose. Iš galutinio šeimininko kiaušinėliai išeina į aplinką ir turi patekti į vandenį. Vandenyje iš kiaušinėlio išeina koracidija (apvali, judri, plaukioja vandenyje). Joje yra onkosfera. Vandenyje korocidijas praryja vėžiagyviai. Jų žarnyne koracidijos numeta blakstienėles ir skverbiasi į organizmo ertmes. Vėžiagyvio organizme susiformuoja procerkoidas. Kai vėžiagyvį suėda žuvis, procerkoidas prasiskverbia į žuvies raumenis ar kitus organus ir virsta plerocerkoidu. Žinduoliai užsikrečia suėsdami užsikrėtusią žuvį. Jų žarnyne vystosi suaugęs kaspinuotis. thumb|left|300px|Plačiojo kaspinuočio gyvenimo ciklas
Skobiškės
Skobiškės – viensėdis Šiaulių rajono savivaldybėje, 18 km į šiaurės rytus nuo Kuršėnų, prie kelio Kušleikiai (Šiauliai) – Tulminai, Skobiškių miško šiauriniame pakraštyje.
Istorija
Nuo 1920 m. kaimas priklausė Kruopių valsčiui, nuo 1950 m. – Žarėnų apylinkės kaimas. 1950–1990 m. kaimas priklausė Žarėnų–Latvelių tarybiniam ūkiui.
Tina Turner
thumb|250px|Wildest Dreams albumas Tina Terner (Tina Terner, tikrasis vardas Ana Mei Bulok, Anna Mae Bullock, 1939 m. lapkričio 26 d. – 2023 m. gegužės 24 d. ) – Jungtinių Amerikos Valstijų dainininkė, viena sėkmingiausių roko, R&B atlikėjų per visą muzikos istoriją. Per savo muzikinę karjerą buvo laimėjusi aštuonis Grammy apdovanojimus. 1986 m. Tina Turner buvo įamžinta Holivudo Žvaigždžių alėjoje, o 1991 m. buvo įtraukta į Rock and Roll žvaigždžių muziejų. 2000 metais atlikėja oficialiai atsisveikino su didžiąja scena.
Biografija
Anna Mae Bullock gimė 1939 m. lapkričio 26 d. Tenesio valstijoje, Braunsvilyje, kur buvo auginama senelės. Sulaukusi 16-os, ji išvyko gyventi pas savo motiną į Sent Luisą. Čia ji sutiko rokenrolo atlikėją Iką Turnerį, savo būsimą vyrą. Būdama 18-os, ji buvo priimta į Iko muzikos grupę „Kings of Rhythm“. 1959 m. pabaigoje Anna užėmė pagrindinio atlikėjo vietą, o Ikas jai suteikė sceninį vardą Tina Turner, kuriuo ji ir liko žinoma. Atlikėja debiutavo su daina „A Fool in Love“, kuris papuolė į JAV Top 30 dainų sąrašą pasiekdama 27 vietą, tarp R&B dainų ji užėmė antrą vietą. Po lydėjusios sėkmės Ikas pervadino Kings of Rhythm grupę į „Ike and Tina Turner Revue“ ir netrukus Ikas vedė Tiną. Energinga atlikėja sulaukė dėmesio iš prodiuserio Philo Spectoro, kuris padėjo Tinai sukurti dainą „River Deep-Mountain High“, priešingai nei Europoje, daina nebuvo populiari JAV. Po nesėkmės JAV grupei prasidėjo sunkus metas, kurį nutraukė 1971 metais pasirodžiusi daina „Proud Mary“. Už šią dainą Tina Turner gavo pirmąjį Grammy apdovanojimą.
Tinai Turner toliau populiarėjant, jos vyras Ikas perėmė grupės finansinius reiklus, sudarinėjo kontraktus bei koncertinių turų grafikus, netrukus prasidėjo nesutarimai šeimoje. Ikas pradėjo piktnaudžiauti narkotikais ir smurtauti prieš savo žmoną. Nesutarimai pradėjo atsiliepti ir grupės finansiniams reikalams. Pagaliau po dar vieno Iko smurtavimo atvejo prieš pat koncertinį pasirodymą 1976 m. Dalase, Tina pabėgo nuo vyro. Keletą mėnesių slapstėsi pas savo draugus ir netrukus nusprendė pradėti savo solo karjerą.
Solo karjeros pradžia buvo sunki, prisidėjo ir skyrybų procesas, kuriuo metu ji sugebėjo išsaugoti savo sceninį vardą ir galutinai išsiskyrusi su savo vyru 1978 m. po 18-os santuokos metų, ji vėl ėmėsi kūrybos. Pradžioje ji dainavo TV laidose, vėliau mažuose klubuose. 1982 metais Tinai nusišypsojo sėkmė – viena leidybos kompanija sutiko išleisti jos dainas Jungtinėje Karalystėje. Netrukus pasirodė jos solo albumas „Let‘s Stay Together“, kuris atlikėjai atnešė milžiniška sėkmę – trys albumo dainos papuolė į JAV Top 10, viena kurių, „What’s Love Got to Do with It“, užkopė į pirmąją vietą išsilaikydama dešimtuke 28 savaites. Už šią dainą atlikėjai buvo įteikti du Grammy apdovanojimai – Metų atlikėja bei Metų daina.
1986 metais Tina Turner persikėlė gyventi į Europą. Čia su savo nauju gyvenimo partneriu Ervinu Bachu įsigijo namą Šveicarijoje. Tina Turner ir toliau aktyviai koncertavo, su savo naujuoju koncertiniu turu „Break Every Rule“ papuolė į Gineso rekordų knygą kaip viena atlikėja koncertavusi prieš didžiausią auditoriją, siekusią 182 000 klausytojų. 1990-aisiais dainininkė išleidžia tokius hitus kaip „The Best“, „I Don’t Wanna Fight“, jos koncertinis turas „Wildest Dreams World Tour“ tampa vienas didžiausių per muzikos istoriją. 1993 metais sukuriamas autobiografinis filmas apie Tiną Turner „What’s Love Got to Do with It“, 1995 metais atlikėja pakviečiama sudainuoti pagrindinę dainą filmui Džeimsas Bondas, 1998 m. atlieka dainą filmui Liūtas Karalius. 1999 m. išleidžiamas albumas „Twenty Four Seven“, o 2000 metais surengiamas dainininkės atsisveikinimo turas, kaip pati atlikėja sakė atėjo laikas padėti šokių batelius. Nepaisant to, kad Tina Turner atsisveikino su didžiąja scena, ji neatsisakė sudainuoti labdaros renginių metu.
2001 m. Tenesio valstijos kelias tarp Brownsville ir Nutbush miestų buvo pavadintas „Tina Turner Highway“. 2003 m. ji kartu su Phil’u Cillins’u įrašė dainą „Great Spirits“ filmui „Brother Bear“.
2004 m. Turner išleido naują hitų rinkinį „All the Best“ ir singlą „Open Arms“. Daina sėkmingai pasirodė tiek Europoje, tiek Amerikoje. „All the Best“ tapo pirmuoju Turner albumu per 11 metų, kuris JAV gavo platininio statusą.
2006 m. Turner kartu su dainininke Elisa sudainavo dainą „Teach Me Again“, kuri Italijoje užėmė I vietą.
2007 m. gegužę Turner grįžo į sceną labdaros koncertui Londono Gamtos istorijos muziejuje. Tai buvo pirmasis pilnas jos šou per septynerius metus. Tais pačiais metais ji su džiazo pianistu Herbie Hancock įrašė dainą „Edith and The Kingpin“ jo albumui „River: The Joni Letters“. O spalio 16 d. Carlos Santana išleido albumą „Ultimate Santana“, į kurį įtraukta daina „The Game Of Love“, kurią Turner įrašė 2002 m., bet kuri anksčiau nebuvo išleista.
2008 m. vasario 10 d. Turner pasirodė kartu su Beyoncé 50-uosiuose Grammy apdovanojimuose bei gavo Grammy apdovanojimą už „Edith and The Kingpin“. Balandžio 29 d. Turner paskelbė apie savo pasaulinį turą „Tina!: 50th Anniversary Tour“ metų gale. Tai pirmasis jos turas po „Twenty Four Seven Tour“. Gegužės 5 d. ji pasirodė šou Las Vegase su savo ilgamete drauge Cher. Rugsėjo 30 d. Turner išleido albumą „Tina!: Her Greatest Hits“, kuriame sudėti jos hitai bei dvi visiškai naujos dainos „I’m Ready“ ir „It Would Be A Crime“.
Svarbiausi albumai
–
Sylys
Sylys – ežeras rytų Lietuvoje, Utenos rajone, apie 8 km į pietryčius nuo Daugailių, 1,5 km į pietus nuo Juknėnų. Ilgis iš šiaurės vakarų į pietryčius 1,12 km, plotis iki 0,33 km. Altitudė 168,6 m. Krantai daugiausia aukštoki, sausi. Apyežerė miškinga, iš pietų prieina Lukošiūnų miškas.
Suteka du upeliai (šiaurės vakaruose Grabelės upelis iš Grabelio ežero), pietryčiuose prateka Ligaja į Ilgio ežerą (Šventosios upės baseinas).
Vakarinėje pakrantėje įsikūręs Gaidžių kaimas. Šiaurinėje pakrantėje stūkso Antilgės piliakalnis.
Vandenvardžio kilmė neaiški. A. Vanagas bando sieti su sen. 'ramus, tykus upės plotas', 'ežeras', vid. 'varva, teka'.
Vitas Tomkus
Vitas Tomkus (g. 1956 m. gruodžio 9 d. Šiauliuose) – Lietuvos žurnalistas, redaktorius, verslininkas, visuomenės veikėjas.
Biografija
1973–1974 m. Užpoliarės geologų ekspedicijos geologas. 1974 m. grįžo į Lietuvą, dirbo Klaipėdos statybos bare betonuotoju. 1975–1977 m. tarnavo sovietinėje armijoje. 1977–1982 m. studijavo Vilniaus universitete, įgijo žurnalisto specialybę.
1989-1990 m. SSRS AT deputatas. 1989 m. kartu su Vitu Lingiu ir Ryčiu Taraila įsteigė laikraštį „Respublika“, 1989–2004 m. ir nuo 2009 m. jo vyriausiasis redaktorius, nuo 1997 m. UAB „Respublikos investicija“ direktorius. 2004–2009 m. naujienų agentūros ELTA valdybos pirmininkas. „Respublikos leidinių grupės“ pagrindinis akcininkas. 2005–2018 m. vienas Šiaulių alaus daryklos „Gubernija“ akcininkų.
Prieštaringi V. Tomkaus straipsniai ir viešoji reakcija
2004 m. V. Tomkus „Respublikoje“ ir „Vakaro žiniose“ išspausdino tęstinį straipsnį „Kas valdo pasaulį?“. Dėl pastarojo straipsnio Atviros Lietuvos Fondas ir nepriklausomi piliečiai parašė kreipimąsi į Lietuvos politikus ir valstybės tarnautojus, prašydami viešai pasmerkti šį žydus ir seksualines mažumas niekinantį straipsnį. V. Tomkų teismas pripažino kaltu ir skyrė piniginę baudą.
2009 m., reaguodami į vasario pradžioje internetiniame dienraštyje balsas.lt patalpintą Vito Tomkaus straipsnį ir seną „Respublikos“ karikatūrą, Lietuvos žurnalistų draugija ir Žurnalistų sąjunga paskelbė, kad dienraščio redaktorius ir savininkas V. Tomkus piktnaudžiavo žodžio laisve ir užtraukė gėdą visai Lietuvos žurnalistikai.
Taikomieji mokslai
Taikomieji mokslai – į mokslo praktiką orientuotos mokslo šakos, pošakiai. Priešingai nei mokslo teorijos taikomieji mokslai, aktualūs praktinėje veikloje, visuomenėje, jų tyrimai nėra nukreipti į teorinių modelių kūrimą, kuriais remiasi atitinkamas mokslas, jo struktūriniai vienetai, atšakos.
Tikslus taikomųjų mokslų termino apibrėžimas lieka ir toliau mokslotyros objektu (Louis Pasteur yra pasakęs: „Nėra jokio taikomojo mokslo, yra tik mokslo (pri)taikymai“).
Istorija
Taikomųjų mokslų svarbą atspindėjo ir specializuotųjų aukštųjų mokyklų (University of Applied Sciences – taikomųjų mokslų universitetas), Vokietijoje - Fachhochschule, TSRS – institutų, akademijų steigimas greta universaliųjų mokslo tyrimo įstaigų (universitetų) atsiradimas.
Lietuvoje buvo įsteigti specializuoti institutai, vėliau reorganizuoti į specializuotus universitetus (Vilniaus pedagoginis institutas tapo Vilniaus pedagoginiu universitetu, Kauno medicinos institutas – Kauno medicinos akademija, Kauno medicinos universitetu; Vilniaus statybos ir inžinerijos insitutas – Gedimino technikos universitetu etc.).
Avadžis
thumb|250px
Avadžis  – nedidelė Japonijos sala, įsiterpusi tarp Honšiū ir Šikoku salų.
Kartu tai yra viena iš senųjų Japonijos žemių, dar vadinama 淡州 Tanšiū.
Geografija
thumb|250px|left|[[Didysis Akašio sąsiaurio tiltas, jungiantis salą su Honšiū sala]]
Salą nuo Honšiū skiria Akašio sąsiauris, o nuo Šikoku – Naruto sąsiauris. 1998 m. pastačius Akašio tiltą, atsirado galimybė pateikti į salą sausumos keliu.
Istorija
Pasak šintoistinių mitų, Avadžis buvo viena pirmųjų salų, pagimdytų deivės Idzanami. Nuo VII a. Avadžio žemė buvo dalis Nankaido regiono. Kadangi ji siekėsi su Avos žeme Šikoku saloje, jos pavadinimas reiškė „Kelias į Avą“.
Senovėje sala buvo naudojama kaip tremties vieta politiniams nusikaltėliams.
Edo laikotarpiu ją valdė Avos žemės klanas Hačisuka, ir sala buvo priklausoma nuo šios žemės. XIX a. pabaigoje, kuriant dabartines prefektūras, Avadžis pageidavo prisijungti prie Hiogo, o ne prie Tokušimos prefektūros. Pastaroji pakeitė Avos žemę, su kuria Avadžis turėjo daug nesutarimų.
Kultūra
Avadžio sala yra laikoma tradicinio japonų lėlių teatro džioruri kilmės vieta. Iš šio teatro išsivystė Bunraku.
Formulės 1 administracija
thumb|right|[[Stefano Domenicali – Formulės 1 grupės vadovas.]] Formulės 1 administracija (taip pat vadinama Formulės 1 Grupė, ) – įvairių kompanijų grupė, kuri atsakinga už FIA organizuojamą Formulės 1 čempionato populiarinimą bei rūpinimąsi Formulės 1 komercinėmis teisėmis. Iki 2016 m. ši grupė priklausė Džersyje įsikūrusiai kompanijai „Delta Topco“ (70% komercinių teisių) ir JAV bankui JPMorgan Chase (kuris turi apie 20% teisių). Likusios akcijos priklausė Bernie Ecclestone ir jo šeimai bei jų įkurtoms smulkioms finansinėms įmonėms.
Šv. Tado vienuolynas
Legenda byloja, kad vienuolyno vietoje palaidotas apaštalas Judas Tadas, o 68 m. toje vietoje pastatytas vienuolynas. Pirmieji duomenys apie vienuolyną datuojami VII a.
Formulės 1 administracija
2016 m. rugsėjo 8 d. „Delta Topco“ kompaniją ir visas jos akcijas Formulės 1 valdyme už 4,4 milijardus JAV dolerių nusipirko JAV žiniasklaidos kompanija „Liberty Media“.
Šv. Tado vienuolynas
Vienuolynas išsidėstęs kalnuotoje vietovėje. Pagrindinė soboro dalis pastatyta 1329 m., po to, kai 1319 m. įvykęs žemės drebėjimas sugriovė senąją. Dauguma vienuolyno pastatų pastatyti XIX a., kai vienuolynas buvo restauruotas Irano princo Abaso Mirzos pastangomis.
Formulės 1 administracija
Formulės 1 grupės dukterinės įmonės yra „Formula One Management“ (FOM), „Formula One Administration“ (FOA) ir „Formula One Licensing BV“.
Šv. Tado vienuolynas
2008 m. Šv. Tado vienuolynas įtrauktas į Pasaulio paveldo sąrašą, kartu su ''Šv. Stepanoso vienuolynu ir Dzordzoro'' koplyčia (kiti du Armėnijos architektūriniai paminklai, esantys toje pačioje provincijoje).
Formulės 1 administracija
2020 m. naujuoju grupės vadovu buvo paskirtas buvęs „Ferrari“ vadovas Stefano Domenicali.
Istorija
1974 m. buvo sukurta FOCA (Formulės 1 konstruktorių asociacija) norint padidinti komercinę lenktynių sėkmę. 1978 m. šios organizacijos vadovu tapo B. Ecclestone, kuris kovojo su FISA (automobilių sporto federacija) dėl komercinių Formulės 1 teisių valdymo. Norint pasiekti suistarimą 1981 m. buvo pasirašyta Konkordo sutartis, kuri leido FOCA organizacijai vadovauti TV transliacijų ir pajamų skirstymui.
1987 m., kai pasibaigė pirmoji Konkordo sutartis, B. Ecclestone įkūrė FOPA (Formulės 1 rėmimo ir administracijos organizaciją), kuri rūpinosi TV teisių komandų rūpimais klausimais. Vėliau ši organizacija tapo „Formula One Management“. Už TV transliacijas ji gavo 49% pajamų, 1% atiteko komandoms, o likusi 50% dalis – FIA.
1995 m. FIA nuatrė visas komercines teises perleisti FOA (kurią valdė FOM) ateinantiems 14 metų, o už tai gauti kasmetinį mokestį.
Šiuo metu Formulės 1 Grupė turi kelias dukterines bendroves, kurios kontroliuoja įvairius vadybos, komercijos ir kitus Formulės 1 klausimus.
Visos komercinės šio sporto teisės priklauso „Formula One World Championship Ltd“ (FOWC), kuriai jos buvo perleistos 2011 m. iš įmonės, kuriai ji priklauso – „Formula One Administration“. FOWC, kaip komercinių teisių valdytoja, derasi dėl kontraktų sąlygų su lenktynių rengėjais, organizuoja TV transliacijų kontraktus ir gauna visas licencijavimo pajamas iš Formulės 1 ženklų naudojimo. Tuo tarpu „Formula One Licensing BV“ (Olandijoje registruota kompanija) yra dukterinė „Formula One Group“ įmonė, kuri valdo visas teises susijusias su Formulės 1 ženklais – logotipu, žodžiais „Formula 1“, „Formula One“, „F1“ ir vaizdo klipu, pasirodančiu TV transliacijose prieš kiekvienas lenktynes.
Visas šias grupe valdo FOM kompanija. Būtent ji suformuoja sezono tvarkaraštį, apmoka komandoms tenkančią dalį (50% nuo TV transliacijų pajamų) ir piniginius prizus po sezono. FOM taip pat aprūpina komandas visa reikiama įranga ir personalu joms keliaujant į lenktynes, vykstančias ne Europoje.
Antrasis Kinijos–Japonijos karas
Antrasis Kinijos–Japonijos karas (1937 m. liepos 7 d. – 1945 m. rugsėjo 9 d.) – vienas iš svarbiausių karų tarp Kinijos ir Japonijos, prasidėjęs prieš Antrąjį pasaulinį karą, taip pat vykęs ir jo metu. Tai buvo didžiausias Azijos karas XX amžiuje. Kinija šį karą laimėjo, kadangi Japonija pralaimėjo Antrąjį pasaulinį karą.
Nepaisant to, kad periodiškai konfliktavo nuo 1931 m., tikras karas prasidėjo 1937 m. ir baigėsi Japonijos kapituliacija 1945 m. Karas buvo keletą metų trukusios imperialistės Japonijos politikos, kuria siekta politinio ir karinio dominavimo Kinijoje ir jos milžiniškų žaliavų ir kitų resursų užvaldymo. Tuo pačiu metu augantis kinų nacionalizmas ir plintančios apsisprendimo idėjos (tiek kinų, tiek kitų buvusios imperijos tautų) lėmė neišvengiamą karinį susidūrimą. Iki 1937 metų šalys susidurdavo sporadiniuose mūšiuose, vadinamuose „incidentuose“, nes abi pusės dėl daugelio priežasčių susilaikė nuo totalinio karo. 1931 m. Japonija įsiveržė į Mandžiūriją (taip pat žinomas kaip „Mukdeno incidentas“).
Gimnitai
Gimnitai (, vns. γυμνίτης 'nuogas') – lengviausia psilų (senovės Graikija) kategorija, lengvieji pėstininkai, kurie kaudavosi nuogi ar beveik nuogi. Naudoti kaip skirmišeriai bei apšaudantieji daliniai.
Žuvinė dėlė
Žuvinė dėlė (Piscicola geometra) – parazitinė žieduotoji kirmėlė. Žuvų parazitas, parazituojantis ant karpių, karosų, lydekų, aukšlių ir kitų žuvų žiaunų, odos ir pelekų. Sukelia žuvų ligą – piscikoliozę.
Išilgai kūno eina šviesi juosta su dar šviesesniais pertrūkiais. Labiau paplitusi ežeruose, tvenkiniuose, bet nereta ir upėse.
Priekinis siurbtukas yra ne disko pavidalo ir neatskirtas nuo likusios kūno dalies.
Marijampolės miesto savivaldybės taryba 1997–2000 m.
Marijampolės miesto savivaldybės taryba – Marijampolės miesto savivaldybės atstovaujamoji institucija, išrinkta 1997 m. kovo 23 d. vadovaujantis 1996 m. gruodžio 23 d. pakeistu Savivaldybių tarybų rinkimų įstatymu. Taip pat buvo pakeista Konstitucija, tarybų kadencija prailginta iki 3 metų.
Veikla
Meru išrinktas Vidmantas Vasiliauskas, jo pavaduotoju Algirdas Juozas Grabauskas. Administratoriumi paskirtas Paulius Uleckas, kontrolieriumi – Ivanas Larčenka.
Nuorodos
Oficiali svetainė
Folikulinė limfoma
Folikulinė limfoma (Brilio–Simerso liga, centrocitinė-centroblastinė limfoma) – dažniausiai pasitaikanti neagresyvi (indolentinė) ne Hodžkino limfoma – piktybinė limfinės sistemos B ląstelių liga, kuriai būdingas folikulinis augimo tipas.
Epidemiologija
Dažniausia indolentinė, neagresyvios eigos ne Hodžkino limfoma, sudaranti 20-35% visų ne Hodžkino limfomų. Dažniausiai ja susergama 60–65 metų amžiaus, tačiau liga pasitaiko ir kur kas jaunesniame, ir vyresniame amžiuje.
Priežastys
Nežinomos, epidemiologiniuose tyrimuose nustatyta padidėjusi rizika susirgti po ekspozicijos benzolui. Patvirtintas rizikos faktorius yra rūkymas.
Histologinės formos ir laipsniai
Folikulinei limfomai, kaip ir pats pavadinimas sako, yra būdingas folikulinis augimo tipas – limfomos ląstelės auga į normalius limfinio mazgo folikulus panašiais mazgeliais, tarp kurių difuziškai išsimėčiusios kitos ląstelės. Pagal tai folikulinė limfoma skirstoma į 4 histologiškai skirtingus tipus : Blastinių ląstelių skaičius limfomos audinyje svarbus ligos prognozei. WHO klasifikacija išskiria tokius folikulinės limfomos laipsnius pagal centroblastų skaičių: Svarbu atskirti 1–2 laipsnį nuo 3a ir 3b. 3b laipsnio folikulinė limfoma priskiriama agresyvioms limfomoms ir turi būti gydoma kaip difuzinė didelių B ląstelių limfoma. Tarp 1–2 ir 3a laipsnio ligonių stebima 3% rizika per metus transformuotis į difuzinę didelių B ląstelių limfomą, kuri per ligos 10 metų sudaro kumuliacinę 30% riziką.
Stadijos
Stadija nustatoma pagal Ann-Arbor klasifikaciją.
Citogenetika
Beveik visais atvejais nustatoma translokacija t(14:18)(q32;q21) su bcl-2 persitvarkymu. Šis pakitimas, nors ir būdingas, tačiau nėra specifinis.
Simptomai
Dėl lėtos ir neagresyvios eigos liga dažniausiai diagnozuojama jau pažengusioje stadijoje. Folikulinei limfomai būdinga: Iki 35% pacientų liga virsta agresyvia difuzine didelių B ląstelių tipo limfoma (maždaug 3% per metus), šis procesas vadinamas histologine transformacija, jo nereikia supainioti su Richterio sindromu lėtinės limfoleukemijos atveju.
Sertab Erener
thumb|right|250px|[[Sertab Erener & Demir Demirkan]] Sertab Erener (g. 1964 m. gruodžio 4 d. Stambule, Turkija) – turkų dainininkė, konkurso Eurovizija 2003 nugalėtoja.
Folikulinė limfoma
Neišplitusi liga
I ir II stadijos folikulinė limfoma efektyviai gydoma radioterapija, skiriamas švitinimas mažiausiai 30 grėjų sumine doze. Šitaip pasiekiama ilgalaikė remisija, o nemažą dalį ligonių pavyksta išgydyti (po 10 metų 85% I stadijai ir 35% II stadijai).
Sertab Erener
Pirmasis jos diskas 1992 m. tapo pačiu perkamiausiu. Dainavo kartu su Jose Carreru ir Ricky Martinu. 2003 m. gegužės 24 d. Latvijos sostinėje Rygoje su daina „Every way that I can“ laimėjo Eurovizijos dainų konkursą, surinkusi 167 taškus. Dabar daugiausią tekstų savo dainoms rašo pati.
Folikulinė limfoma
Išplitusi liga
Esant III ir IV ligos stadijai šiuo metu žinomais metodais folikulinės limfomos išgydyti neįmanoma. Išimtis yra III stadija be rizikos faktorių (mažiau nei 6 pažeisti limfinių mazgų regionai, <5 cm ligos masė, nėra išreikšto tarpuplaučio pažeidimo), šiuo atveju gydymui galima skirti radioterapiją.
Kitais atvejais skiriamas sisteminis gydymas chemoterapija ir imunoterapija. Nesant ligos simptomų galima strategija „stebėti ir laukti“, kadangi anksti pradėtas gydymas nepagerina pacientų išgyvenamumo.
NHL-1-2003 tyrimo rezultatai parodė, kad pirmos eilės gydymui imunoterapija rituksimabu ir chemoterapija bendamustinu yra efektyvesnė už R-CHOP kombinaciją, todėl R-B tampa nauju gydymo standartu. Kaip alternatyvą galima skirti R-CHOP (rituksimabą su ciklofosfamidu, vinkristinu, prednizolonu) protokolą, R-MCP (mitoksantroną, chlorambucilą ir prednizoloną). Esant leukeminei eigai (nustačius limfomos ląsteles kraujyje) skiriamas rituksimabas su fludarabinu.
Pasiekus ligos atsaką į pirmos eilės gydymą reikia skirti palaikomąjį gydymą rituksimabu, šitaip prailginamas laikas iki progresavimo, tačiau ligonių išgyvenamumas neprailgėja. Rituksimabas standartiškai skiriamas dvejus metus kas 8 savaites. Duomenų apie radioimunoterapiją (pavyzdžiui, ibritumomabą) nepakanka, kad galima ją būtų rekomenduoti kiekvienam ligoniui, nors 2013 metų gruodžio mėnesį paskelbto nelabai didelės apimties tyrimo rezultatais, ibritumomabo tiuksetanas efektyvus jį skiriant ir pirmos eilės gydymui. Taip pat nėra visai aišku, ar efektyvus palaikomasis gydymas skiriant intereferoną. Autologinė kamieninių kraujo ląstelių transplantacija taip pat neturėtų būti taikoma kaip standartinis gydymo metodas, jos vieta dar tiriama klinikinėse studijose.
Atsinaujinusi liga
Kiekvieno ligos atsinaujinimo atveju reikalinga papildoma diagnostika – limfinio mazgo pašalinimas ir ištyrimas, kadangi galima ligos transformacija į agresyvią limfomą. Recidyvo gydymui taikomi tie patys medikamentai, kaip ir pirmos eilės gydymui – imunochemoterapija. Konkreti schema parenkama pagal pirmos eilės gydymui naudotą protokolą. Šioje situacijoje jaunesnio amžiaus ir geros būklės ligoniams gali būti taikoma autologinė kamieninių kraujo ląstelių transplantacija, tačiau patikimų duomenų, kurie rodytų jos efektyvumą nepakanka. Alogeninė kamieninių kraujo ląstelių transplantacija taip pat yra eksperimentinis gydymo metodas.
Sietuviškis
Greta ežero yra Valaitiškio kaimas.
Paprastoji vapsva
Paprastoji vapsva (Vespula vulgaris) – plėviasparnių (Hymenoptera) būrio vabzdys, priklausantis širšių (Vespula) genčiai.
Kūno ilgis 17–20 mm. Dryžuota juodais ir ryškiai geltonais dryžiais. Lizdą įrengia iš sukramtytos medienos palėpėse, drevėse, žemėje. Lizde gali gyventi 5000–10 000 individų. Minta pernokusiais vaisiais (obuoliais, kriaušėmis, slyvomis ir kt.), uogomis, medumi.
Paprastoji vapsva nėra tokia agresyvi ir pavojinga kaip širšė.
Ina Blužaitė
Ina Blužaitė (g. 1956 m. gegužės 7 d. Kėdainiai) – Lietuvos gydytoja kardiologė, habilituota biomedicinos mokslų daktarė.
Biografija
Tėvai Aldona Blužienė ir Juozas Blužas. 1979 m. baigė Kauno medicinos institutą. 1985 m. medicinos mokslų kandidatė, 1996 m. habilituota biomedicinos mokslų daktarė.
1979–1981 m. stažavo Kauno medicinos instituto Hospitalinės terapijos katedroje. Nuo 1981 m. KMI (1989–1998 m. Kauno medicinos akademija, nuo 1998 m. Kauno medicinos universitetas) Kardiologijos instituto bendradarbė, nuo 1995 m. docentė. St. Galeno kantono ligoninės (Šveicarija) gydytoja.
Mokslinė veikla
Tiria pirmojo ir pakartotinio miokardo infarkto bei jo komplikacijų ypatumus, skilvelių vėlyvuosius potencialus, širdies veiklos dažnio variabilumą. Daugiau, kaip 100 mokslinių straipsnių autorė.
Banfo nacionalinis parkas
thumb|left|240px|[[Peito ežeras|Peito ežero panorama]]
Banfo nacionalinis parkas – seniausias Kanados nacionalinis parkas, esantis Albertos provincijoje, Uoliniuose kalnuose, 120 km į vakarus nuo Kalgario. Plotas 6641 km². Įsteigtas 1885 m. Ribojasi su Jaspero, Joho ir Kutenajaus nac. parkais.
Nacionaliniame parke saugomi įspūdingo grožio Uolinių kalnų landšaftai. Aukšti kalnai padengti sniegynais ir ledynais. Tarp kalnų išsidėstę ežerai: Moreino, Luiso, Peito, Bou, Hektoro ir kt. Klimatas vidutinių platumų, žemyninis. Per metus iškrinta vidutiniškai 472 mm kritulių. Sausio mėnesio temperatūros svyruoja nuo -5 °C (Banfo mieste) iki -15 °C (kalnuose); liepą atitinkamai 22 °C ir 7 °C.
Kalnai apaugę spygliuočių miškais. Didelė gyvūnijos įvairovė: grizliai, baribalai, pumos, lūšys, erniai, ūdros, vilkai, elniai, briedžiai, kalnų ožiai.
Orosi
Orosi  – užgesęs ugnikalnis šiaurės vakarų Kosta Rikoje, Gvanakastės provincijoje, netoli Nikaragvos sienos ir La Kruso miestelio, Gvanakastės Kordiljeroje. Aukštis – 1659 m.
Istoriniais laikais ugnikalnis nebuvo išsiveržęs, apskaičiuota, kad jis buvo aktyvus 4 tūkstantmetyje pr. m. e. Viršūnė kūginė, šlaitai smarkiai paveikti erozijos. Kompleksą taip pat sudaro Orosilito, Pedregalio ir Kakao kūgiai. Kalnas įeina į Gvanakastės nacionalinį parką, jo papėdėje veikia biologinė ir vandens tyrimų stotys.
Svetimas (1979 filmas)
Svetimas – 1979 m. mokslinės fantastikos filmas su siaubo elementais, išleistas „20th Century Fox“. 1986 m. filmas susilaukė tęsinio „Svetimas 2“, o vėliau ir dar dviejų dalių. Pagrindinį vaidmenį pirmose trijuose dalyse atlieka Sigourney Weaver. Filme pasakojame apie agresyvų metamorfozišką ateivį, su kuriuo susiduria žmonės kosmose.
Siužetas
Netolimoje ateityje, grįždamas į Žemę, komercinis kosminis laivas Nostromas išgirsta nelaimės SOS signalą iš tolimos planetos. Septyni įgulos nariai yra pažadinami iš ilgojo miego ir kosminis laivas nusileidžia planetoje. Tiriant planetą trys komandos nariai atranda apleistą kosminį laivą, kuriame yra milžiniškas kambarys pilnas tūkstančių kiaušinių. Kai smalsus komandos narys prieina prie kiaušinio, parazitas iš jo narį užpuola ir šis netenka sąmonės. Jis skubiai pargabenamas ir kosminis laivas pakyla. Po kurio laiko parazitas miršta ir jo auka atsigauna. Viskas grįžta į vėžias, tačiau ne ilgam.
Dalanzadgadas
Dalanzadgadas – miestas Mongolijos pietuose; Pietų Gobio aimako sostinė. Mieste gyvena 14 000 žmonių. Dalanzadgadas yra apie 540 kilometrų nuo šalies sostinės – Ulan Batoro.
Aleksandrs Čekulajevs
Aleksandras Čekulajevas (g. 1985 m. rugsėjo 10 d., Rygoje) – latvių puolėjas. A. Čekulajevs žinomas dėl savo rezultatyvumo. Įmušęs 46 įvarčius 2011 m. Estijos Meistriliigos sezone, Tarptautinis futbolo istorijos federacija jį paskelbė pasaulio rezultatyviausiu futbolininku.
Gimęs Rygoje, A. Čekulajevs pradėjo žaisti futbolą 1996 m. Jis savo vaikystėje žaidė klubuose Kekavos „Auda“, FK Viola ir Rygos „Olimps“. Jis praleido savo profesionalią karjerą Latvijoje, Čekijoje, Islandijoje, Estijoje, Maltoje ir Tailande.
Aivaras Balžekas
Aivaras Balžekas (1982 m. balandžio 8 d. – 2005 m. spalio 10 d.) – Lietuvos ir Lyno Floridos universiteto komandos tenisininkas.
Biografija
A. Balžekas buvo Lietuvos Daviso Taurės komandos narys, o aukščiausią ATP reitingą 926 vietoje pasiekė 2002 m. 2005 m. A. Balžekas buvo 11-tas tarp JAV universiteto studentų tenisininkų.
2005 m. spalio 8 d. A. Balžekas buvo paguldytas į Floridos ligoninę, kuomet jam ir jo draugui stumiant automobilį kelyje į juos rėžėsi kitas automobilis. Po dviejų dienų, praleistų ligoninėje, lietuvis mirė.
Maraskos vyšnia
miniatiūra|Maraskos vyšnia Maraskos vyšnia, Maraska ( var. marasca) – paprastosios vyšnios veislė.
Maraskos vyšnios, auginamos pakrantės Kroatijoje (Dalmatija), žinomos kaip subtilaus gardžio vaisiai. Šios veislės vyšnios geriausiai deri Zadare (Kroatija), bet sėkmingai auginamos ir šiaurės Italijoje, Slovėnijoje, pietų Vengrijoje, Bosnijoje ir Hercegovinoje. Taip pat jos buvo introdukuotos Šiaurės Amerikoje. Amerikos gamybos maraskino vyšnios paprastai gaminamos iš 'Royal Ann' veislės trešnių.
Veislė pirmą kartą aprašyta Roberto de Visianio (Roberto de Visiani) veikale Flora dalmatica, 1850.
Maraskos vyšnių vaisiai, lyginant su kitomis vyšniomis bei trešnėmis, yra maži. Tamsią, beveik juodą spalvą suteikia gausūs antocianinai. Dėl aitroko skonio ir posausio minkštimo Maraskos vyšnios gerai tinka vyšnių likerių gamybai. Pagal apibrėžtį tikras maraskino likeris turi būti gaminamas tik iš Maraskos vyšnių.
Iš Maraskos vyšnių gaminamos tikrosios ''maraskino vyšnios.
Kiaulinė askaridė
Kiaulinė askaridė (Ascaris suum) – parazitinė apvalioji kirmėlė. Parazituoja kiaulių plonojoje žarnoje ir sukelia askaridozę.
Vystymosi ciklas: Apvaisinti kiaušinėliai su išmatomis patenka į dirvą. Kiaušinėliuose išsivysto invazinės lervos. Kiaušinėliai su lervomis patenka į kiaulės organizmą. Žarnyne iš kiaušinėlio išeina lerva ir skverbdamasi patenka į kraujotakos sistemą. Su krauju per kepenis patenka į širdį, o iš čia į plaučius. Lervoms būtinas deguonis. Plaučių alveolėse auga ir yra atkosėjamos su skrepliais ir praryjamos. Žarnyne lervos auga ir iš jų išsivysto lytiškai subrendusios askaridės. Žarnyne patinėliai apvaisina pateles ir jos pradeda išskirti kiaušinėlius.
Serbijos didžioji kunigaikštystė
Istorija
Po Serbijos kunigaikštystės kunigaikščio Časlavo mirties apie 960 m. serbų žemes pasikeisdama valdė Bizantijos imperija ir Bulgarija. Istoriniame Duklios regione (dab. Juodkalnija) kilusi Duklios kunigaikštystė XI a. viduryje perėmė hegemoniją serbų teritorijose, tapdama svarbiausia tuometine jų valstybe. Apie 1050 m. jų kunigaikštis Michailas I gavo didžiojo kunigaikščio titulą. Tuo metu jis jau valdė didžiumą serbų žemių.
Kažkuriuo metu tarp 1060–1074 m. Michailas paskyrė vieną savo sūnų, Petrislavą, Raškos (Serbijos) didžiuoju kunigaikščiu, kuris buvo susijęs su tėvu vasaliniais ryšiais. Apie 1091 m. didžiuoju kunigaikščiu tapo Petrislavo sūnus Vukanas, kurio kandidatūrą patvirtino tuometinis Duklios valdovas Konstantinas Bodinas. Kadangi Duklia silpo, Vukanas savarankiškai vykdė karus su Bizantija ir sugebėjo nuo jos apsiginti. thumb|left|Serbija XII a. II pusėje, suvienyta Stefano Nemanjos 1101 m. mirus Konstantinui, Vukanas ir Serbija tapo visiškai nepriklausoma, o kartu ir stipriausia serbų valstybe. Jo įpėdiniams buvo sudėtinga išlaikyti nepriklausomybę, nes Serbija atsidūrė tarp dviejų tuometinių galybių – Bizantijos pietuose ir Vengrijos karalystės šiaurėje. Urošas I sugebėjo išlikti giminystės ryšių su Vengrijos sostu dėka. Jo įpėdinis Urošas II kovojo su Bizantija, bet galiausiai turėjo duoti jai vasalo priesaiką. Ją turėjo duoti ir įpėdinis Desa.
1166 m. Bizantija pasodino į Serbijos sostą sau palankų Tihomirą, nors Serbijos žemės buvo padalintos tarp jo brolių: Stracimiras valdė Moravos slėnį, Miroslavas – Zahumliją ir Travuniją, o Nemanja gavo žemes Toplicoje ir Rasinoje. Pastarasis, nesutardamas su Tihomiru, pradėjo sukilimą prieš savo brolį, 1166 m. jį nugalėdamas ir tapdamas Serbijos valdovu. Pasinaudodamas Bizantijos nusilpimu, jis nusiaubė šiaurines jos provincijas pasiekdamas net Sofiją. Jam pavyko didele dalimi suvienyti ir centralizuoti serbų žemes.
Tėvo žygius tęsė jo įpėdinis Stefanas II Nemaničius. 1217 m. jis buvo karūnuotas karaliumi, o Serbija tapo karalyste.
Yu-Gi-Oh!
thumb|Yu-Gi-Oh plakatas „Yu-Gi-Oh!“ (YGO) – japoniškas kortų žaidimas, sukurtas pagal populiarų Japonijos komiksą. Pagal šį komiksą buvo sukurtas ir to paties pavadinimo anime serialas.
Monstrai
Žaidimo monstrai įvairūs, pagrindinės rūšys išvardytos žemiau. Visi monstrai turi savo tipą ir atributą (atribute). Ir efektus (effect).
Kiekvienas monstras turi savo puolimo ir gynybos padėties taškus. Korta gali būti vienoje iš šių padėčių. Puolant vieną monstrą su kito monstro korta laimi monstras su didžiausiu nustatytos padėties taškų skaičiumi.
Spąstai
Spąstų rūšių yra mažiausia. Spąstus galima aktyvuoti bet kada, išskyrus to paties ėjimo metu, kai jų korta yra padedama užversta. Jų negalima dėti atverstų. Spąstų kortos yra tamsiai rožinės.
Žaidimas yra anglų, vokiečių, prancūzų, ispanų, italų ir kartais japonų kalba.
Čatas
Čatas  – nebeveikiantis ugnikalnis šiaurės vakarų Kosta Rikoje, Alahuelos provincijoje, San Karloso kantone, Gvanakastės Kordiljeroje, į pietryčius nuo Arenalio. Aukštis – 1140 m.
Manoma, kad Čatas susidarė pleistoceno laikotarpiu, prieš 35 tūkst. metų, o užgeso prieš 3500 metų. Viename iš buvusių lavos srautų vietų dabar krenta La Fortunos krioklys. Turi dvi viršūnes – Čatitą ir Piną. Telkšo ~500 m pločio lagūna.
Kauno autobusų gamykla
Kauno autobusų gamykla (KAG) – nuo maždaug 1940 iki maždaug 1980 metų veikusi autobusų gamykla Kaune. Gamykla pagamino apie 12 000 autobusų.
Istorija
Pirmieji autobusų kėbulai ant amerikietiškų „Ford“, „Chevrolet“, „Autocar“ ir kitų markių važiuoklių vietinių meistrų buvo pradėti gaminti dar trečiajame XX a. dešimtmetyje. Iš pradžių nedideli ir primityvūs, laikui bėgant jie tapo modernesni ir su kiekvienu nauju modeliu vis komfortiškesni. Ketvirtojo dešimtmečio pabaigoje buvo gaminami vagoninio tipo autobusai, pagaminti naudojant vokiškas „Mercedes-Benz“ važiuokles su dyzeliniais varikliais. Pagrindiniai kėbulų autobusams tiekėjai buvo „Amerikos lietuvių akcinės bendrovės“ dirbtuvės Kęstučio g. ir autobusų parko dirbtuvės Šančiuose.
Po kelerių metų, kai atsirado galimybė gauti naujas tarybines važiuokles, nacionalizuotoje autobusų gamykloje (pavadintoje Kauno autoremonto gamykla) Kęstučio gatvėje vėl imta gaminti autobusus. Pirmieji pokario metais gaminti autobusai turėjo indeksą „L-1“. Tai buvo vietos specialistų perdirbtas Leningrade gaminto autobuso tuo pačiu pavadinimu modelis. Kauno autobusų kėbulų gamykla buvo įsikūrusi Maironio g. 13.
Iš miesto centro, kur gamybai plėsti nebuvo vietos, autobusų kėbulų gamyba palaipsniui buvo perkelta į naują cechą, pastatytą šalia autobusų parko Šančiuose. Septintojo dešimtmečio pradžioje gamykla iš Šančių persikėlė į naujus korpusus Aleksote, kur buvo galimybės tolimesnei plėtrai, o senojoje teritorijoje įsikūrė Kauno autobusų parko padaliniai.
KAG-3
Šeštojo dešimtmečio viduryje sukurtas autobuso modelis „KAG-3“. Ant prailgintos priekyje ir gale sunkvežimio „GAZ-51“ važiuoklės jis turėjo uždėtą karkasą, pagamintą iš uosio ir buko. Iš išorės buvo apkaltas skarda, iš vidaus – daugiasluoksne tamsiai ruda lakuota aviacine fanera. Salone buvo 23 sėdimos ir 7 stovimos vietos.
Be bazinio varianto buvo įsisavinta eilė kitų modifikacijų: krovinių furgonas „KAG-31“, duonvežė „KAG-32“, techninės pagalbos automobilis „KAG-33“, automobilis sprogdintojams „KAG-34“, buitinio aptarnavimo automobilis „KAG-317“. Medinė karkaso konstrukcija skatino autobusų tiekimą į Užkaukazės respublikas: važinėjant nelygiais kalnų keliais toks karkasas buvo patvaresnis nei metaliniai suvirinti ar kniedyti karkasai – atlaikydavo didesnes smūgines apkrovas bei išklaipymus. Tačiau avarijos metu toks kėbulas visgi lengviau lūždavo, kai kada ir užsidegdavo. Jo gamybos savikaina taip pat buvo didesnė nei metalinio. Nepaisant trūkumų, nedideliais kiekiais autobusai buvo gaminami maždaug iki 1990 m.
Per 3–4 metus mediniam kėbului susidėvėjus, autobusai buvo grąžinami į gamyklą jo keisti. Važiuoklė dažnai dar būdavo gera; kai kurios važiuoklės pakeitė 3–4 kėbulus kol susidėvėdavo.
1959 m. gegužės men. KAG-3 gamyba, iš pradžių iš Kaune gamintų komplektų, pradėta Čkalovske (dabar Buston), Tadžikijos SSR. Tadžikistane jis gavo vietinį pavadinimą "Tadžikistan-1". Autobusas gamintas iki 1976 m., 1968 m. jis buvo modernizuotas ir gavo pavadinimą "Tadžikistan-1A".
KAG-4
1957 m. grupė konstruktorių pradėjo ištisai metalinės konstrukcijos autobuso ant „GAZ-51“ važiuoklės projektavimą. Po dvejų metų toks autobusas, gavęs indeksą „KAG-4“, buvo parodytas Kaune, Ąžuolyne vykusioje tradicinėje žemės ūkio parodoje. Gamykla pagamino du keleivinius naujo modelio autobusus ir vieną krovinių furgoną „KAG-41“. Pirmasis autobusas buvo perduotas į Kauno autobusų parką bandomajai eksploatacijai, kiti du automobiliai nukeliavo į Maskvą ir keletą metų buvo demonstruojami Liaudies ūkio pasiekimų parodoje šalia LTSR paviljono. Tačiau masiškai šie autobusai pradėti gaminti nebuvo.
Septintojo dešimtmečio pradžioje gamykla iš Šančių persikėlė į naujus korpusus Aleksote, kur buvo galimybės tolimesnei plėtrai. Senojoje teritorijoje įsikūrė Kauno autobusų parko padaliniai.
Tulminai
Tulminai – kaimas Šiaulių rajono savivaldybėje, 19 km į šiaurės rytus nuo Kuršėnų, prie kelių Kušleikiai–Šakyna ir Miliškės–Žarėnai–Latveliai. Praktiškai susiliejęs su Šelvenais.
Goda Janonytė-Jankauskienė
Goda Janonytė-Jankauskienė (g. 1940 m. kovo 13 d. Globinuose, Biržų apskrityje) – poetė, publicistė, Lietuvos kaimo rašytojų sąjungos narė, tautodailininkė. Gyvena Kaune.
Kūryba
Tautodailininkė užsiima skiautinių kūryba - geometrinių formų menu, glaudžiai susijusiu su tekstile.
Kauno autobusų gamykla
Gamybos pabaiga
Po eilės sunkių avarijų su „KAG“ markės autobusais, kurių metu nukentėjo nemažai žmonių, jų gamyba buvo apribota, ilgainiui jie išnyko iš miestų ir rajonų autobusų parkų, bet ir toliau gana daug jų naudota tarnybiniams pervežimams, dalis autobusų remonto metu buvo perdirbti į specialius furgonus. Naujų autobusų gamyba sustojo GAZ nustojus gaminti GAZ-51 sunkvežimio šasi. Šiek tiek autobusų vis dar buvo gaminama ar atnaujinama Kaukazui, taip pat paaiškėjo jog tai naudingos mašinos kelininkams. Galutinai gamyba baigėsi tik aštuntajame dešimtmetyje.
RKO Pictures
RKO Pictures – JAV kino kompanija. „RKO Radio Pictures Inc.“ buvo viena iš penkių didžiausių Holivudo Aukso amžiaus kino studijų. Kino studija sukūrė tokius žymius filmus kaip „King Kongas“ ir „Pilietis Keinas“, įnešė didelį indėlį film noir žanro formavime. Be įprastų kino filmų, studija taip pat pastatė daugybę miuziklų, kaip kad „Top Hat“, ir „Swing Time“.
Tulminai
Istorija
Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Šakynos seniūnijai, nuo 1920 m. Kruopių valsčiui, nuo 1950 m. – Žarėnų apylinkės kaimas. 1950–1990 m. kaimas priklausė Žarėnų–Latvelių tarybiniam ūkiui.
Mijadzakis
Mijadzakis  – miestas Mijadzakio prefektūroje, Japonijoje. Prefektūros administracinis centras. Mieste yra Mijadzakio oro uostas, 7 universitetai.
Istorija
Miestas įkurtas 1924 m. balandžio 1 d.
2006 m. sausio 1 d. prie miesto prijungti Tanas, Sadovara ir Takaoka.
RKO Pictures
Istorija
Kompanija buvo įkurta 1928 m. spalį, sujungus Keith-Albee-Orpheum (KAO) priklausantį kino teatrų tinklą su Džosefo P. Kenedžio (Joseph P. Kennedy) kino studija „Film Booking Offices of America“ (FBO), ir buvo pavaldi Amerikos radijo korporacijai (RCA). RCA vadovas Deividas Sarnofas (David Sarnoff) inicijavo susijungimą norėdamas sukurti rinką kompanijos taikomai garso ant filmo prilipinimo technologijai – „RCA Photophone“. XX a. 5-ojo dešimtmečio viduryje studija priklausė investuotojui Floidui Odlumui (Floyd Odlum). Vėliau, 1948 m., studiją įsigijo pramonininkas Hovardas Hiugas, bet dešimtmečius besitęsiančio nuosmukio slegiamą studiją galop, 1955 m., įsigijo kompanija „General Tire and Rubber Company“ už 25 mln. JAV dolerių. Filmų gamyba buvo nutraukta 1957 m., o dar po dvejų metų kompanija buvo išformuota.
1981 m. transliuotojas „RKO General“, juridinis paveldėtojas, atgaivino ją kaip dukterinę įmonę. 1989 m. kompanija su likusiomis akcijomis, prekės ženklais ir teise perdaryti klasikinius RKO filmus, buvo parduota nedidelei nepriklausomai kompanijai „RKO Pictures LLC“.